|  |
| --- |
| logo-um-fkkt |

OBVESTILO O VPISU V ŠTUDIJSKEM LETU 2025/2026

V VIŠJE LETNIKE, V ABSOLVENTSKI STAŽ, PONOVNI VPIS, PODALJŠAN STATUS

**ELEKTRONSKI VPIS LAHKO IZVEDETE ŠTUDENTI, KI IZPOLNJUJETE POGOJE ZA NAPREDOVANJE (IZPITI MORAJO BITI ZAVEDENI V AIPS) ALI VAM JE VPIS ODOBRILA KOMISIJA ZA ŠTUDIJSKE ZADEVE.**

**ELEKTRONSKI VPIS**

K elektronskemu vpisu pristopite preko svojega AIPS računa:

* se prijavite (enako kot prijava na izpit)
* v zavihku študij poiščete elektronski vpis.

**Med elektronskim vpisom boste izvedli naslednje postopke:**

1. **Izpolnili anketo,** ki je pogoj za izvedbo vpisa.
2. Preverili podatke in jih po potrebi spremenili ali dopolnili – telefon, stalni naslov, davčno številko,...
3. Izbrali vrsto vpisa: vpis v višji letnik, vpis v redni absolventski staž, ponovni vpis, podaljšanje statusa (samo na podlagi rešene prošnje KZŠ).
4. **Izbrali izbirne predmete** 2. oz. 3. letnika 1. stopnje ali 2. letnika 2. stopnje v skladu s programom (dodatna navodila in nabor sta objavljena v priponki). Izbrani predmeti se bodo izpisali na vpisnem listu.

Nabor izbirnih predmetov najdete v AIPS-u, zavihek študij, predmetnik za 2025/26.

Če boste izbrali izbirne predmete na izmenjavi, ki se vam ne priznajo za izbirne predmete na vpisanem ŠP, iz seznama učnih enot izberete Učna enota druge univerze (steber E).

1. **Potrdili vpis in obojestransko natisnili vpisni list, ga podpisali in oddali v referat.**

VPIS V ABSOLVENTSKI STAŽ

V absolventa se lahko vpišete vsi, ki še niste ponavljali letnika ali spremenili študijski program. Če ste v času študija ponavljali letnik ali spremenili študijski program, vam status preneha ob zaključku zadnjega semestra (ni absolventa).

**ELEKTRONSKI VPIS BO POTEKAL OD 18. 8. 2025 DO 26. 9. 2025**

**Vpisno dokumentacijo lahko prinesete v referat v času uradnih ur (od 11. do 13. ure) ali pošljete po pošti - DOKUMENTACIJA MORA PRISPETI V REFERAT NAJKASNEJE DO 26. 9. 2025!**

Pošljete jo na naslov: FAKULTETA ZA KEMIJO IN KEMIJSKO TEHNOLOGIJO,

Smetanova ul. 17, 2000 Maribor (ZA REFERAT – VPIS)

**Vpisna dokumentacija zajema**:

* podpisan vpisni list,
* dokazilo o nezgodnem zavarovanju: študenti študijskih programov 1. in 2. stopnje morajo biti zaradi posebnih tveganj pri delu v laboratorijih, nezgodno zavarovani. Zavarovalno premijo za nezgodno zavarovanje plača študent pri katerikoli zasebni zavarovalnici,
* obrazec prijavnica na razpis za kreditno ovrednotene obštudijske dejavnosti UM (KOOD), če ste si izbrali predmet v okviru KOOD <https://moja.um.si/student/Strani/Ob%C5%A1tudijska-dejavnost.aspx>

**NOVOST – študentska izkaznica, ki jo imate, velja samo še do zaključka študijskega leta 2024/25, zato je pri vpisni dokumentaciji ne pošiljate.** Univerza v Mariboru ne bo več izdajala fizičnih študentskih izkaznic, ampak prihajajo v veljavo digitalne študentske izkaznice. Navodilo za kreiranje le te, vam bo posredovana naknadno.

**Potrdila o vpisu, potrdilo o opravljenih izpitih in račun za plačilo prispevka ob vpisu v višini 50,93 € (po ceniku prispevkov o vpisu UM), vam bomo poslali po pošti na naslov za vročanje (napisali ste ga na vpisni list) v 5. delovnih dneh po oddaji dokumentacije. Vpisno dokumentacijo lahko dvignete tudi osebno v referatu v 5. delovnih dneh po oddaji – na to nas pri oddaji dokumentov opozorite.**

Tisti, ki boste oddali na Komisijo za študijske zadeve prošnjo za vpis, ponavljanje letnika, podaljšanje statusa študenta, boste izvedli vpis, ko bo vašo prošnjo obravnavala KŠZ in bodo znani rezultati (preberite Navodila za oddajo prošenj).

Referat za študentske zadeve